ตำบลบางนอน

บางนอน เป็นตำบลในอำเภอเมืองระนอง จังหวัดระนอง เป็นที่ตั้งของสุสานเจ้าเมืองระนองซึ่งเป็นที่ฝังศพของพระยาดำรงสุจริตมหิศร (คอซู้เจียง) เจ้าเมืองระนองคนแรก มีพื้นที่มากกว่าร้อยละ 70 เป็นพื้นที่ลาดชันและภูเขาซึ่งอยู่ในเขตของอุทยานแห่งชาติลำน้ำกระบุรี มีลักษณะเป็นชุมชนปริมณฑลของเทศบาลเมืองระนองด้านทิศเหนือ
ภูเขาในเขตตำบลบางนอน

**ที่ตั้งและอาณาเขต**
ตำบลบางนอนมีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับตำบลทรายแดงและตำบลปากน้ำ (อำเภอเมืองระนอง)- ทิศตะวันออก ติดต่อกับตำบลบางพระเหนือ (อำเภอละอุ่น) และตำบลหาดส้มแป้น (อำเภอเมืองระนอง)- ทิศใต้ ติดต่อกับตำบลบางริ้นและตำบลเขานิเวศน์ (อำเภอเมืองระนอง)- ทิศตะวันตก ติดต่อกับตำบลปากน้ำ (อำเภอเมืองระนอง)

**ประวัติ**
เดิมท้องที่ตำบลบางนอนอยู่ในเขตการปกครองของตำบลปากน้ำ อำเภอเขานิเวศน์ ในวันที่ 10 มิถุนายน พ.ศ. 2490 ท้องที่ตำบลปากน้ำมีความกว้างขวางทางกระทรวงมหาดไทยจึงได้แยกท้องที่ของหมู่ที่ 7 บ้านบางนอนใน, หมู่ที่ 8 บ้านเขาพริกไทย และหมู่ที่ 9 บ้านนางนอนนอก (ในขณะนั้น) ของตำบลปากน้ำ มาจัดตั้งเป็น "ตำบลบางนอน" และตั้งเป็นหมู่ที่ 1 บ้านบางนอนใน, หมู่ที่ 2 บ้านเขาพริกไทย และหมู่ที่ 3 บ้านนางนอนนอก ตามลำดับ 
มีผู้พยายามค้นหาความหมายและความเป็นมาของคำว่า "บางนอน" จนกระทั่งปัจจุบันนี้ยังหาข้อยุติไม่ได้ เพราะมีประวัติยาวนานหลายชั่วอายุคน ประกอบกับหลักฐานทางประวัติศาสตร์ก็ไม่สามารถค้นหาได้จึงเป็นเพียงแต่คำบอกเล่าต่อ ๆ กันมาและเป็นข้อสันนิษฐานที่พอจะรับฟังได้ 2 ข้อมูล คือ- ข้อมูลที่ 1 เมื่อสมัยก่อนได้มีคนมาทำเหมืองแร่ในหมู่บ้านบางนอน จำนวนหลายเหมืองด้วยกันเพราะมีสายแร่ดีบุกดีอยู่เป็นจำนวนมากอยู่มาวันหนึ่งได้พบพระรูปหนึ่งอยู่ในรางเหมืองแร่ เป็นปางพระพุทธไสยาสน์หรือพระนอน การที่ขุดได้พระนอนครั้งนี้ประชาชนเข้าใจว่าคงจะเป็นนิมิตหมายที่ดีพระองค์นี้คงจะเป็นสิริมงคลในหมู่บ้านเป็นแน่แท้จึงได้ตั้งชื่อหมู่บ้านว่า บ้านบางนอน ตามที่ไปพบพระพุทธไศยาสน์หรือพระนอนในครั้งนั้น ต่อมาหลวงพ่อดวนมาสร้างวัดก็ได้หล่อพระนอนองค์ใหญ่แทนพระนอนองค์เล็กที่ขุดพบในครั้งนั้น พระนอนองค์ใหญ่ประดิษฐ์สถานอยู่ที่วัดบางนอน (วัดวารีบรรพต) ถึงปัจจุบัน- ข้อมูลที่ 2 สมัยก่อนการสัญจรไปมาต้องอาศัยการเดินทางเท้าหรือทางเรือการเดินเท้าจากเมืองระนองเพื่อไปที่หมู่บ้านเขาทะลุหรือจากเขาทะลุมาเมืองระนองใช้เวลาเดินทางประมาณ 2 วัน เมื่อมาถึงหมู่บ้านบางนอน (บางหมายถึงคลอง) มืดพอดี จำต้องพักค้างคืนรุ่งเช้าจึงออกเดินทางต่อ จึงเรียกว่า "บางนอน"

**การแบ่งเขตการปกครอง**

**การปกครองส่วนภูมิภาค**
ตำบลบางนอนแบ่งพื้นที่การปกครองออกเป็น 4 หมู่บ้าน ได้แก่

**การปกครองส่วนท้องถิ่น**
ท้องที่ตำบลบางนอนมีองค์กรปกครองส่วนท้องถิ่นเพียงแห่งเดียว คือ เทศบาลตำบลบางนอน ครอบคลุมพื้นที่ตำบลบางนอนทั้งหมด ซึ่งเป็นสภาตำบลบางนอนที่จัดตั้งขึ้นใน พ.ศ. 2516 และยกฐานะขึ้นเป็นองค์การบริหารส่วนตำบลบางนอนในวันที่ 2 มีนาคม พ.ศ. 2538
เมื่อองค์การบริหารส่วนตำบลบางนอนมีความเจริญก้าวหน้ามากขึ้น จึงได้รับการจัดตั้งเป็นเทศบาลตำบลบางนอน ตามประกาศกระทรวงมหาดไทย เมื่อวันที่ 12 กันยายน พ.ศ. 2554 และมีผลในวันที่ 7 ตุลาคม ปีเดียวกัน

**ประชากร**
พื้นที่ตำบลบางนอนประกอบด้วยหมู่บ้านทั้งสิ้นจำนวน 4 หมู่บ้าน มีจำนวนประชากร 14,443 คน แบ่งเป็นชาย 7,094 คน หญิง 7,349 คน (เดือนธันวาคม 2566) เป็นตำบลที่มีจำนวนประชากรมากเป็นอันดับ 3 จาก 9 ตำบลในอำเภอเมืองระนอง
 border=1px solid #AAAAAA
 border=1px solid #AAAAAA
 border=1px solid #AAAAAA
ใน พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

**อ้างอิง**

**แหล่งข้อมูลอื่น**
  เว็บไซต์เทศบาลตำบลบางนอน
บางนอน
บางนอน
บางนอน